Voldemar Peil

Voldemar Peil (5. november 1907 Narva – 17. oktoober 1999http://www.sirp.ee/archive/1999/22.10.99/Kunst/kunst1-6.html (vaadatud 07.02.2016)) oli eesti teatrikunstnik.

Voldemar Peili isa töötas malmivalajana Sinovjevi tehases ja ema kangruna Kreenholmis. 

Ta õppis Narva Eesti Kooliseltsi algkoolis ja seejärel Narva linna 3. algkoolis.Eesti kunsti ja arhitektuuri biograafiline leksikon. Tallinn: Eesti Entsüklopeediakirjastus, 1996. Lk 378 1926. aastal lõpetas ta Narva I Ühisgümnaasiumi ja 1930. aastal Pallase kunstikooli joonistusõpetajana. Esimest korda esines oma loominguga 1929. aastal Narva Kunstiühingu näitusel.Omakäeline elulugu. Eesti Kunstimuuseumi arhiiv EKMA.136.13.7/103

Aastatel 1932–1940 töötas ta Narva Teatri dekoraatorina. Aastatel 1940–1964 oli ta Vanemuise teatri, 1964–1970 Tallinna Draamateatri ja 1971–1977 Vene Draamateatri peakunstnik. 

Ta kujundas üle 300 lavastuse. Oli kuue üldlaulupeo kujundaja, lisaks kujundas rahvakunstiõhtuid, vabariiklikke pidulikke miitinguid ja kontserte, näiteks Tammsaare juubelikontserdi Moskva Suures Teatris ja "Haapsalu legendi" nimelise vabaõhuetenduse Haapsalus.

1973. aastast hakkas tegelema rohkem maalikunstiga ning eksponeeris oma loomingut kolmel isikunäitusel. 

1946. aastal ilmus temalt raamat "Lavakujunduse alged".

Tunnustus
1955 Eesti NSV teeneline kunstitegelane
1968 Eesti NSV rahvakunstnik

Viited

Kirjandus
Eesti kunsti ja arhitektuuri biograafiline leksikon. Tallinn: Eesti Entsüklopeediakirjastus, 1996. Lk 378

Kategooria:Eesti teatrikunstnikud
Kategooria:Narva Teatri koosseis
Kategooria:Eesti NSV teenelised kunstitegelased
Kategooria:Eesti NSV rahvakunstnikud
Kategooria:Metsakalmistule maetud
Kategooria:Sündinud 1907
Kategooria:Surnud 1999